rudjerica.com

Terenska nastava Jankovac
2026-04-30 07:00 (Europe/Zagreb)
Obilazak poučne staze i geo-info centra “Voćin.. Na terenskoj nastavi su 1a i 1n.

II. Učenička smotra MIROTVORNA ŠKOLA ( od 28.travnja do 30.travnja 2026.
2026-04-28 14:00 | Stara pekara u Osijeku
Budući da je naša škola već dugi niz godina nominirana za priznanja MIROTVORNA ŠKOLA, te da sudjelovanjem na Učeničkoj smotri doprinosi važnom nacionalnom događaju usmjerenom na:
prevenciju nasilja
jačanje kulture nenasilja i dijaloga
osnaživanje učenika kao aktivnih nositelja pozitivnih društvenih promjena
razmjenu dobrih praksi među školama iz cijele Hrvatske, predstavljat će je Aleksandra i Nina iz 3.b i pedagoginja Gordana Popović.
Sudjelovanje na Smotri prilika je za vidljivost rada škole, priznanje uloženog truda učenika i mentora te snažnu poruku da su mladi važni akteri u izgradnji sigurnog i uključivog školskog okruženja.

Predavanja školske liječnice u sklopu zdravstvenog odgoja
2026-04-21 08:50 | učionica br.2
U sklopu kurikula zdravstvenog odgoja i međupredmetne teme Zdravlje, u utorak, 21. travnja 2026., u našoj su školi održavaju se edukativna predavanja školske liječnice, dr. Dolores Juretić-Kovač, namijenjena učenicima prvih i drugih razreda. Predavanja organizira školska pedagoginja u suradnji s predmetnim nastavnicima, a njihov je cilj podizanje svijesti o važnosti očuvanja zdravlja i usvajanja zdravih životnih navika. Učenici prvih razreda imaju priliku saznati nešto više o spolno prenosivim bolestima, a učenici drugih razreda o zaštiti reproduktivnog zdravlja i obveznim sistematskim pregledima. Održavanjem ovih predavanja uspješno je realiziran planirani program zdravstvenog odgoja za ovu školsku godinu, čime je još jednom potvrđena važnost sustavne edukacije mladih o temama vezanim uz spolnost i zdravlje.

Festival znanosti " Energija"
2026-04-21 08:00 - 08:01 | Osijek
Predavanje i radionice sa temom “Energija za život” u suradnji sa Medicinskim fakultetom Osijek. Voditelji aktivnosti: doc.dr.sc. Dalibor Divković, dr.med. i Ana Krmek, nastavnik savjetnik iz biologije. Aktivnosti su namijenjene učenicima prirodoslovne gimnazije u Tehničkoj školi i prirodoslovnoj gimnaziji Ruđera Boškovića Osijek.

„PovezniK – škole koje grade povjerenje“
2026-04-09 10:00 | BIOS – Osijek
Hackathon – jednodnevni edukativni i participativni za učenike 2.a razreda od 10:00 – 15:00 sati. Cilj aktivnosti je osnažiti učenike za aktivno sudjelovanje u razvoju školske i lokalne zajednice te promišljanje o povjerenju, uključenosti i socijalnoj koheziji.

Izvanučionička nastava u Beču
2026-03-31 08:00 - 08:01 | Beč
Učenici 2.a, 2.b i 2.k su u posjeti Tehničkom i Prirodoslovnom muzeju u Ɓecu

Izvanučionička nastava u Beču
2026-03-30 02:30 - 04:30
Posjet učenika 2.a, 2.b i 2.k razreda prirodoslovnom i tehničkom muzeju u Beču

Lokacija: Beč

Provedba profesionalne orijentacije u školi - Sveučilište Libertas
2026-03-25 08:00 | učionica br. 9
U srijedu 25.3., 2026. studenti i savjetnici Centra za karijere Libertas međunarodnog Sveučilišta iz Zagreba posjetiti će našu školu, s obzirom na boravak u Osijeku. Prilikom posjeta, cilj je održati kratku i informativnu prezentaciju za maturante kako bi bili upoznali s mogućnostima koje im stoje na raspolaganju, uključujući:
1. Studiranje u Zagrebu (opće informacije )
2. Karijerno savjetovanje kao instrument izgradnje uspješne karijere i odabir pravog fakulteta
3. Provjera znanja prije državne mature – probni ispit državne mature
4. Mogućnosti stipendiranja –
Pedagoginja i razrednici četvrtih razreda organizirali su termin za posjet i prezentaciju unutar našeg rasporeda nastave.

Sajam ljepote i zdravlja 2026.
2026-03-22 10:00 - 10:01, 2026-03-21 10:00 - 10:01 | GC Osijek
Sajam ljepote i zdravlja 2026. godine u Osijeku, održat će se 21. i 22. ožujka 2026. godine u Gospodarskom centru Osječko-baranjske županije. Nastavnici: Blaženka Miškić, Zorica Majić, Ružica Lugarić i Anita Šijan. Sudjelovanje kozmetičkog smjera 3. i 4. kz razreda i promicanje škole na Sajmu ljepote i zdravlja u GC OBŽ u Osijeku.

Obilježavanja Međunarodnog dana žena
2026-03-06 08:00 | predvorje škole
„U povodu obilježavanja Međunarodnog dana žena, pedagoginja je u suradnji s učenicama 3.n razreda, Aurorom i Laticom, osmislila i realizirala izradu prigodnog plakata, koji je izložen u holu škole. Cilj aktivnosti bio je osvijestiti važnost Međunarodnog dana žena, potaknuti promišljanje o ravnopravnosti spolova te razvijati socijalnu osjetljivost učenica. Aktivnost je doprinijela školskoj zajednici podizanjem svijesti o važnim društvenim temama, poticanjem pozitivnih vrijednosti te estetskim obogaćivanjem školskog prostora.“

Briga o mentalnom zdravlju učenika – radionice za prve razrede u sklopu projekta “KORAK”
2026-03-05 08:00 | učionice
U Tehničkoj školi i prirodoslovnoj gimnaziji Ruđera Boškovića i ove su godine održane radionice o mentalnom zdravlju za učenike prvih razreda u sklopu projekta „KORAK – Kreirajmo, Rastimo, Koračajmo!“, koji financira Ministarstvo rada, mirovinskoga sustava, obitelji i socijalne politike.
Radionice su provedene 5. ožujka 2026. godine u svim prvim razredima. Organizirala ih je voditeljica projekta u našoj školi, pedagoginja Gordana Popović, u suradnji s nastavnicima koji predaju prvim razredima te s predstavnicama Dječjeg kreativnog centra Dokkica – psihologinjom Andreom Žulj Jurišić i pripravnicom Elizabetom Koprivnjak, dok je Dječji kreativni centar Dokkica nositelj projekta. Projekt „KORAK“ završava u svibnju ove godine, čime se zaokružuje razdoblje provedbe brojnih aktivnosti usmjerenih na podršku i osnaživanje mladih. Zahvaljujemo svim suradnicima na uspješnoj suradnji te se nadamo da će se ovakvi oblici suradnje nastaviti i kroz neke buduće projekte.

Obilježavanje Dana ružičastih majica
2026-02-25 08:00 | učionice i predvorje škole
U Tehničkoj školi i prirodoslovnoj gimnaziji Ruđera Boškovića u Osijeku već se niz godina obilježava Dan ružičastih majica, s ciljem skretanja pozornosti na problem vršnjačkog nasilja te poticanja tolerancije, prihvaćanja i međusobnog poštovanja među učenicima. Ove godine obilježavanje je provedeno u srijedu, 25. veljače 2026. jer se ovaj dan tradicionalno obilježava posljednje srijede u veljači.
Pedagoginja Gordana Popović održala je radionicu s učenicama 3. kz razreda tijekom sata razrednika.
Uz radionicu, izrađen je i prigodni pano u školi, koji su osmislile i realizirale učenice Barbara, Helena, Sara i Marija, uz podršku pedagoginje. Također, strukovni nastavnik Marijan Jovičić zajedno s učenicama 3. n razreda pripremio je kratki video kojim su poslali jasnu poruku protiv nasilja i važnosti međusobnog poštovanja.

Klikom do sigurnosti – obilježavanje Dana sigurnijeg interneta
2026-02-10 08:00 | učionice
Učenici 1. a, 2. a, 2. kz, 3.b, 3. n i 4. a razreda sudjelovali su u radionici „Elektroničko nasilje, kockanje i klađenje kod adolescenata“ organiziranoj povodom Dana sigurnijeg interneta, koji je ove godine obilježen 10. veljače.
Radionicu je tijekom tjedna provela školska pedagoginja Gordana Popović u suradnji s razrednicima Martom Rupčić, Ozanom Vignjević, Zrinkom Rihter, Vjekoslavom Sučićem, Draganom Viljanac i Tamarom Kapraljević.
U pripremi i provedbi korišteni su materijali s mrežnih stranica www.csi.hr („Ja sam podrška“) i www.zenskasoba.hr („Elektroničko spolno nasilje“), kao i upitnici „Prevencija kockanja među mladima“ (Mirotvorna škola) te „Semafor“.

Zdravstveni odgoj u praksi: Dan crvenih haljina
2026-02-09 08:00 | učionica br.22
2.a razred sa svojom razrednicom Ozanom Vignjević posvetio je sat razrednika temi prevencije moždanog udara. Učenici i razrednica podržali su obilježavanje Dana crvenih haljina dolaskom u školu odjeveni u crveno, čime su simbolično iskazali solidarnost i podršku ovoj javnozdravstvenoj inicijativi.

Zdravstveni odgoj u praksi: Dan crvenih haljina
2026-02-06 12:00 | Trg Ante Starčevića
Pedagoginja te učenice Barbara i Ruža iz 4. a razreda sudjelovale su u javnozdravstvenoj manifestaciji „Žene u crvenom“, koju je na Trgu Ante Starčevića organizirala Osječko-baranjska županija u suradnji s Gradskim društvom Crvenog križa Osijek. U sklopu manifestacije građanima je omogućeno besplatno mjerenje krvnog tlaka i razine glukoze u krvi, čime se dodatno naglasila važnost preventivnih zdravstvenih pregleda.

Zdravstveni odgoj u praksi: Dan crvenih haljina
2026-02-05 08:00 | učionice i predvorje škole
Povodom obilježavanja Dana crvenih haljina, u našoj školi provedene su različite edukativne i preventivne aktivnosti. Pedagoginja škole održala je predavanje o prevenciji moždanog udara kod žena u 3. kz razredu, a na kojemu su učenice upoznate s rizičnim čimbenicima, važnošću zdravog načina života te značajem pravodobne reakcije u slučaju pojave simptoma.
Učenice Latica, Aurora i Leona iz 3. n razreda te Senka iz 3.b razreda izradile su školski pano posvećen ovoj temi. Pano je sadržavao informativne i preventivne poruke, poput isticanja važnosti znanja i brze reakcije u slučaju moždanog udara, čime je dodatno potaknuta svijest učenika i djelatnika škole o navedenom zdravstvenom problemu.

test
2026-02-01 10:00 | d

Doprinos učenika javnom savjetovanju „Grad po mjeri mladih“ kao primjer razvoja građanskih kompetencija
2026-01-29 13:00 | Prostor Gradske četvrti Gornji grad.
U organizaciji Info-centra za mlade Osijek provedeno je javno savjetovanje „Grad po mojoj mjeri“, usmjereno na poticanje aktivnog sudjelovanja mladih u promišljanju društvenog, kulturnog i prostornog razvoja grada Osijeka. Aktivnost je održana 29. siječnja 2026. godine u prostoru Gradske četvrti Gornji grad.
U savjetovanju su sudjelovale učenice naše škole iz 3. b i 4. g razreda – Aleksandra, Nina, Dorotea, Ela i Anamarija, koje su, u suradnji s ostalim mladim sudionicima, iznosile strukturirane prijedloge i stavove povezane s unapređenjem kvalitete života mladih u lokalnoj zajednici. Mentorica im je bila pedagoginja Gordana Popović

Javno predavanje o profesionalnoj orijentaciji i studiranju na Fakultetu agrobiotehničkih znanosti Osijek
2026-01-20 10:45 | učionica
U utorak, 20. siječnja 2026. godine u Tehničkoj školi i prirodoslovnoj gimnaziji Ruđera Boškovića održano je javno predavanje namijenjeno učenicima završnih razreda, s ciljem informiranja o mogućnostima nastavka obrazovanja i profesionalnog usmjeravanja nakon srednje škole. Predavanje je organizirano u okviru aktivnosti profesionalne orijentacije učenika, uz koordinaciju školske pedagoginje Gordane Popović.
Gost predavač bio je Dalibor Tufeković, voditelj Ureda za transfer tehnologija i inovacija na Fakultetu agrobiotehničkih znanosti u Osijeku, koji djeluje u sklopu Sveučilišta Josipa Jurja Strossmayera u Osijeku. Predavanju je nazočila i nastavnica Tamara Kapraljević, koja je svojim sudjelovanjem dodatno podržala aktivnosti usmjerene na profesionalni razvoj učenika.
Tijekom predavanja učenicima je predstavljen rad Fakulteta, studijski programi iz područja biotehničkih znanosti i poljoprivrede, suvremeni uvjeti studiranja, kao i brojne mogućnosti stručne prakse, znanstvenog rada i zapošljavanja nakon završetka studija.

Juvenes Translatores - radionica
2025-12-10 10:30 - 12:30
Radionica za učenike i mentore koji su se prijavili na natjecanje u prevođenju. Učestvuju učenice Marisa Plavec (3.b) i Zora Stojaković (2.b).
Lokacija: Zagreb

Predstavljanje Sveučilišta Vern u našoj školi
2025-12-01 10:45 | učionica br.2
Maturanti stoje pred važnim životnim izborima, a profesionalna orijentacija pritom ima ključnu ulogu. Kako bismo im olakšali snalaženje u svijetu visokog obrazovanja, u školi je u ponedjeljak, 1. prosinca 2025. održano predstavljanje Sveučilišta Vern – institucije prepoznatljive po suvremenom nastavnom modelu, interaktivnom pristupu i snažnoj povezanosti s praksom. Posjet je koordinirala pedagoginja Gordana Popović, uz nazočnost nastavnika Igora Prašnikara.

Provedba aktivnosti u Mjesecu borbe protiv bolesti ovisnosti
2025-11-19 08:00 | učionice
U srijedu 19. studenog 2025. godine održana su dva javna predavanja za učenike 3. wd i 3.b razreda koje je organizirala pedagoginja Gordana Popović i razrednici Saša Vrbanjac i Vjekoslav Sučić. Predavanja su, naime, održana u sklopu projekta PU OBŽ „Legiranje, ne drogiranje”, čiji je cilj smanjiti konzumiranje sredstava ovisnosti i rizična ponašanja među mladima, kao i omogućiti rano prepoznavanje i pravovremenu intervenciju kod osoba koje pokazuju znakove eksperimentiranja ili razvijene ovisnosti. Projekt doprinosi stvaranju sigurnijeg i zdravijeg okruženja u zajednici kroz edukaciju, preventivne aktivnosti i suradnju sa školama, roditeljima i stručnim službama.
U suradnji s Odjelom prevencije Policijske uprave Osječko-baranjske, inspektor Robert Škorvaga održao je predavanja u kojima je naglasio kaznenu i prekršajnu odgovornost mladih, put koji vodi do ovisnosti te aspekte primarnog i sekundarnog kriminaliteta koji nastaje kao posljedica zlouporabe droga. Naglasak je bio na osnaživanju stavova srednjoškolaca o važnosti donošenja društveno prihvatljivih odluka za vlastitu dobrobit.

Naša škola i mladi na IMOS-u 2025.
2025-10-29 13:00 | Proni centar
Tehnička škola i prirodoslovna gimnazija Ruđera Boškovića Osijek, u suradnji s Regionalnim
info-centrom za mlade Osijek, od 2010. godine redovito sudjeluje na ovom događanju
podržavajući informiranje i aktivno uključivanje mladih u akcije lokalne zajednice. Naši su
učenici i nastavnici tijekom godina sudjelovali na različitim sajmovima, edukacijama i
praktičnim vježbama predstavljajući školu, njezine programe i zanimanja. Ove godine
tradicija je nastavljena aktivnim sudjelovanjem na IMOS-u 2025.
Na ovogodišnjem IMOS-u, 24. listopada sudjelovala je pedagoginja Gordana Popović i
učenice 3. a razreda – Iris, Luna, Petra i Gabrijela, a tom su prilikom prisustvovale edukaciji
Kada imaš previše tabova u glavi? Predavanje je bilo posvećeno multitaskingu koji nas
iscrpljuje, koncentraciji koja bježi brže od Wi-Fi signala te kako ponovno „restartirati“ svoj
fokus prije nego što dođe do mentalnog burnout-a. Voditeljica edukacije bila je Lea Ivančić
Žic Peša, terapeutkinja, logopetkinja i autorica knjige o ADHD-u i autizmu kod odraslih, koja
u svom radu spaja stručnost, empatiju i osobno iskustvo kao AuDHD-ica, koristeći i
umjetničke metode. Autentičnim, toplim i razigranim pristupom otvorio se prostor za
razumijevanje vlastite koncentracije, ritma i načina funkcioniranja.
U srijedu, 29.listopada učenici (Mia, Nika ,Luka, Rebeka i Lucija) 4. k razreda, sudjelovali su
na predavanju i radionici – I tražiti posao je posao. Tema radionice bila je posebno korisna za
mlade koji se pripremaju za svoj prvi posao i žele razviti profesionalne vještine. Razgovaralo
se o životopisu koji neće završiti u digitalnom košu, o tomu kako preživjeti razgovor za
posao bez hladnog znoja te kako izgraditi osobni brend koji se pamti. Učenici su otkrili da
potraga za poslom ne mora biti drama nego dobra prilika za pokazati tko su i što znaju!

Predstavnici Sveučilišta Sjever posjetili našu školu
2025-10-29 09:35 | učionica br.2
U srijedu, 29. listopada 2025., našu školu posjetili su predstavnici Sveučilišta Sjever, profesori Krunoslav Hajdek, Marko Morić i studentica Tonka Cerovečki Marijić kako bi završne razrede uputili u mogućnost nastavka obrazovanja nakon srednje škole.
Tijekom informativnog i zanimljivog predavanja maturanti su upoznati s raznovrsnim preddiplomskim i diplomskim studijskim programima koji se izvode na kampusima Sveučilišta Sjever u Varaždinu i Koprivnici. Poseban naglasak stavljen je na studije tehničkih, medijskih i društveno-humanističkih područja, kao i na aktualne mogućnosti zapošljavanja te mobilnosti kroz Erasmus+ program.
Ovaj susret organizirali su pedagoginja Škole Gordana Popović i nastavnici grafičke struke Ana Karlović, Dinko Blažević i Marijan Jovičić koji su koordinirali posjet i pripremili učenike za ovo informativno predavanje.
